Francesc Iglesies i Riumalló – PCTI
Francesc Iglesies i Riumalló és, des de gener de 2016, secretari d’Afers Socials i Famílies de la Generalitat de Catalunya. Llicenciat en Ciències Econòmiques i Empresarials per la Universitat de Barcelona (UB), és professor d’Economia Aplicada al Treball Social a la mateixa universitat. En l’àmbit acadèmic, després de dur a terme els cursos de doctorat en Investigació en Teoria Econòmica (1996-1998) va participar en l’elaboració del Llibre Blanc de l’Economia Social a Catalunya (2001) i va exercir de professor d’Economia Social a la Diplomatura en Relacions Laborals de la UB fins el curs 2013-2014. Entre el 2001 i el 2010, es va integrar a la Universitat de Vic (UVic) com a professor de Sociologia del Treball i de l’Empresa als ensenyaments d’Empresarials i d’Administració i Direcció d’Empreses de la Facultat d’Empresa i Comunicació. L’any 2003 va ser nombrat adjunt al director del Pla Estratègic de la UVic 2005-2010. Durant el curs 2005-2006 va ser assessor del Departament de Comerç, Turisme i Consum de la Generalitat de Catalunya i, entre el 2006 i el 2011, responsable de Planificació Estratègica i Projectes de Turisme de Catalunya del Departament d’Innovació, Universitats i Empresa. Des del juliol de 2013, és membre del Consell Superior de la Cooperació a petició del Parlament de Catalunya.